เต้านมอักเสบ บวมแดงรอบเต้านม ปวดแสบปวดร้อน เป็นก้อนแข็งลามมาตึงถึงหัวนม และลอกออกเป็นแผ่นๆ ให้ลูกดูดไม่ได้ ปั๊มไม่ได้ เพราะหัวนมตึงเป็นก้อน ประคบร้อนกับนวดคลึงแล้วยังไม่หาย ทานยาแก้ปวดกับแก้อักเสบก็ดีขึ้น แต่พอหมดฤทธิ์ยาก็ปวดเหมือนเดิม แค่ขยับก็ปวดร้าวไปยันใต้รักแร้และหลังมาก อันตรายไหมคะ หรือเสี่ยงต่อเป็นอย่างอื่นไหมคะ
สวัสดีค่ะ อาการคล้ายกับเป็นเต้านมอักเสบในช่วงให้นมบุตรค่ะ แนะนำไปพบสูตินรีแพทย์ค่ะ เพราะถึงแม้ว่าส่วนใหญ่จะไม่ใช่ภาวะอันตราย สามารถกินยาแก้ปวด แก้อักเสบและปั๊มเต้านมออกมาบ่อยๆ ทุก 3 ชั่วโมง อาการก็จะบรรเทาได้ แต่จะมีภาวะนึงที่เกิดตามมาได้คือมันมีหนองที่เต้านมร่วมด้วย อันนี้อาจจะต้องระบายหนองออก และรับประทานยาฆ่าเชื้อร่วมด้วย จึงแนะนำไปรพ.นะคะ